কানাই ম্যাপের ওপর মাথা ঝুঁকিয়েই সুচয়নের কথা শুনছিলেন, ম্যাপের ওপর চেপে থাকা তার তর্জনী দেখিয়ে জিজ্ঞেস করলেন – এই যে জায়গাটি, যেখানে এসে আপনার স্পেশাল হাওয়া বাকি হাওয়ার সঙ্গে মিশে গেল এটি থেকে কত দূরে। সুচয়ন ম্যাপের অক্ষাংশ দেখে বললেন – অনধিক ৬০ কিলোমিটার। কানাই সুচয়নের দিক থেকে মাথা ঘুরিয়ে সৌভিকের দিকে তাকালেন। সৌভিক ইশারা ধরতে পেরে নিজের মনে জমা প্রশ্ন করে ফেলল – যদি আমরা ম্যাপ দেখে এই বিশেষ হাওয়ার কথা জানতে পারি, যদি আলিপুর জানে এই হাওয়ার কথা, ব্রিটিশ স্পেশাল ব্রাঞ্চ কেন জানতে পারল না?